Terrorleder drept i Tunisia
ARTIKKELEN ER OVER FIRE ÅR GAMMEL Også åtte andre medlemmer av gruppen Okba Ibn Nafaa-brigaden drept i angrepet, ifølge tunisiske myndigheter. – Sikkerhetsstyrkene greide i går å drepe de viktigste medlemmene av Okba Ibn Nafaa-brigaden, inkludert lederen Lokmane Abou Sakhr, sa statsminister Habib Essid søndag. Ifølge innenriksdepartementet skjedde angrepet i Sidi Aich-fjellene vest i Tunisia lørdag kveld. Myndighetene mener algeriske Sakhr planla angrepet mot Bardo-museet den 18. mars. 21 turister ble drept da to væpnede menn stormet museet, et av de verste angrepene noensinne i det nordafrikanske landet. Okba Ibn Nafaa-brigaden har bånd til al-Qaida og har vært aktiv i grenseområdet mellom Tunisia og Algerie. Søndag deltok tusener av tunisiere i en minnemarsj i hovedstaden. Også flere internasjonale ledere deltok, blant dem Frankrikes president François Hollande.
Tunisiske styrker har drept lederen for gruppen de mener sto bak terrorangrepet mot et museum i hovedstaden Tunis for to uker siden.